Държавен вестник, бр. 33, 2016 г., стр. 83

БРОЙ  33	
Д Ъ Р Ж А В Е Н  В Е С Т Н И К 	
СТР.  83  
По отношение на съоръженията под наля-
гане от категории III и IV, посочени в чл. 7, 
ал. 1, т. 1, чл. 7, ал. 1, т. 2, буква „а“ и чл. 7, 
ал. 1, т. 3, нотифицираният орган, когато прави 
внезапни посещения, взема образци на съо-
ръженията под налягане от производствените 
помещения или складовете, за да извърши или 
да осигури извършването на крайното оценяване 
съгласно т. 3.2 от приложение № 1. За целта 
производителят информира нотифицирания 
орган за предвижданата си производствена 
програма. Нотифицираният орган прави най-
малко две проверки през първата година от 
производството.
Необходимостта и честотата на следващи-
те допълнителни посещения се определят в 
зависимост от прилаганата от нотифицирания 
орган система за посещения с цел контрол. 
По-специално, в системата за посещения с цел 
контрол се отчитат следните фактори:
а) категорията на съоръжението под наля-
гане;
б) резултатите от предишни посещения за 
надзор;
в) необходимостта от проследяване на ко-
ригиращите действия;
г) специални условия, свързани с одобрява-
нето на системата, когато е приложимо;
д) съществени изменения в организацията, 
политиката или методите на производство.
По време на внезапните посещения ноти-
фицираният орган може, ако е необходимо, 
да провежда или да организира провеждането 
на изпитвания на съоръжения под налягане с 
цел да установи дали системата по качеството 
функционира правилно. 
Нотифицираният орган предоставя на про-
изводителя доклад от посещението, а когато 
са били проведени изпитвания – и протоколи 
от изпитванията.
4.5. Крайно оценяване на единични съдове 
и съоръжения под налягане по чл. 7, ал. 1, т. 3 
от категория III:
В случай на производство на единични 
съдове и съоръжения под налягане по чл. 7, 
ал. 1, т. 3 от категория III нотифицираният 
орган извършва или възлага извършването на 
крайното оценяване по т. 3.2 от приложение № 1 
за всяко съоръжение под налягане. За тази цел 
производителят съобщава на нотифицирания 
орган предвидената производствена програма.
5. Маркировка „CE“ и ЕС декларация за 
съответствие:
5.1. Производителят нанася маркировката 
„СЕ“ и на отговорността на нотифицирания 
орган, посочен в т. 3.1 – идентификационния 
му номер върху всяко отделно съоръжение 
под налягане, което отговаря на приложимите 
изисквания на наредбата.
5.2. Производителят съставя писмена ЕС 
декларация за съответствие за всеки модел 
съоръжение под налягане и я съхранява на 
разположение на компетентните органи в 
продължение на 10 години след пускането на 
съоръжението под налягане на пазара. ЕС 
декларацията за съответствие идентифицира 
модела съоръжение под налягане, за който е 
съставена.
Копие от ЕС декларацията за съответствие 
се предоставя на компетентните органи при 
поискване.
6. Производителят съхранява на разположе-
ние на компетентните органи в продължение 
на 10 години след пускането на съоръжението 
под налягане на пазара:
а) техническата документация по т. 3.1.2;
б) документацията относно системата по 
качеството по т. 3.1;
в) информацията за одобрените изменения 
по т. 3.5;
г) решенията и докладите на нотифицирания 
орган по т. 3.3, 3.5, 4.3 и 4.4.
7. Всеки нотифициран орган информира своя 
нотифициращ орган за издадените или за отте-
глените одобрения на системи по качеството и 
периодично или при поискване му предоставя 
списък с одобренията на системи по качеството, 
които е отказал, спрял е действието им или по 
друг начин е ограничил.
Всеки нотифициран орган информира оста-
налите нотифицирани органи за одобрения на 
системи по качеството, които е отказал, спрял 
е действието им, оттеглил е или по друг начин 
е ограничил, и при поискване – за издадените 
одобрения на системи по качеството.
8. Упълномощен представител:
Задълженията на производителя по т. 3.1, 
3.5, 5 и 6 могат да се изпълняват от негов 
упълномощен представител, от негово име и на 
негова отговорност, при условие че са посочени 
в пълномощното.
Раздел XIII
Модул H1: Съответствие въз основа на пълно 
осигуряване на качеството с изследване на 
проекта
1. Съответствие въз основа на пълно осигу-
ряване на качеството с изследване на проекта 
и специален надзор на крайното оценяване е 
процедурата за оценяване на съответствието, 
чрез която производителят изпълнява задълже-
нията си по т. 2 и 6 и осигурява, и декларира на 
своя отговорност, че съответните съоръжения 
под налягане отговарят на изискванията на 
наредбата, приложими към тях.
2. Производство:
Производителят разработва и въвежда одо-
брена система по качеството по отношение на 
проектирането, производството, контрола на 
крайния продукт и изпитването на съответните 
съоръжения под налягане, както е определено 
в т. 3, и подлежи на надзор, както е определено 
в т. 5. Съответствието на техническия проект 
на съоръженията под налягане трябва да е 
изследвано в съответствие с т. 4.
3. Система по качеството:
3.1. Производителят подава заявление за 
оценяване на неговата система по качеството 
по отношение на съответните съоръжения под 
налягане до нотифициран орган по свой избор.